Temeljem odredbe članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19, 108/20, 144/21) i članka 18. stavka 6. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/17 i „Službene novine Općine Jelenje“ broj 5/18, 11/18, 29/20, 39/21 i 43/21-pročišćeni tekst) Općinsko vijeće Općine Jelenje na 13. sjednici održanoj 14. lipnja 2023. donosi

**ODLUKU O IZMJENI I DOPUNI ODLUKE**

**O RASPODJELI REZULTATA POSLOVANJA OPĆINE JELENJE ZA 2022. GODINU**

**Članak 1.**

Članak 2. Odluke o raspodjeli rezultata poslovanja Općine Jelenje za 2022. („Službene novine Općine Jelenje“ broj 55/23; dalje u tekstu: Odluka) godinu mijenja se i glasi:

„Izvršenjem Proračuna Općine Jelenje za 2022. utvrđen je rezultat, kako slijedi:

|  |  |  |  |
| --- | --- | --- | --- |
| **Broj računa**  | **Naziv računa**  | **Stanje računa 31.12.2022. (kn)** | **Stanje računa 31.12.2022. (eur)** |
| 92211 | Višak prihoda poslovanja (6-3) | 4.712.135,50 | 625.407,86  |
| 92222 | Manjak prihoda od nefinancijske imovine (7-4) | -2.390.299,11 | -317.247,21  |
| 92213 | Manjak primitaka od financijske imovine (8-5) | -1.560.789,82 | -207.152,41  |
| 922 | Višak prihoda i primitaka za prijenos u slijedeće razdoblje | 761.046,57 | 101.008,24  |
|  | Višak prihoda i primitaka iz 2021.g | 3.029.648,66 | 402.103,48 |
|  | **Višak prihoda u 2022.g.** | **3.790.695,23** | **503.111,72** |

 \*fiksni tečaj konverzije 1HRK=7,53450 EUR

**Članak 2.**

Članak 3. Odluke o raspodjeli rezultata poslovanja Općine Jelenje za 2022. godinu mijenja se i glasi:

Viškom prihoda poslovanja u iznosu od 4.712.135,50 kn / 625.407,86 eura pokriva se manjak prihoda od nefinancijske imovine u iznosu od 2.390.299,11 kn / 317.247,21 eura i manjak primitaka od financijske imovine u iznosu od 1.560.789,82 kn / 207.152,41 eura. Preostalom višku prihoda poslovanja u iznosu od 761.046,57 kn / 101.008,24 eura pridodaje se preneseni višak prihoda iz prethodne 2021. godine koji iznosi 3.029.648,66 kn / 402.103,48 eura te Višak prihoda u 2022. g iznosi 3.790.695,23 kn / 503.111,72 eura.

**Članak 3.**

Članak 4. i 5. brišu se.

**Članak 4.**

Utvrđeni rezultat poslovanja iz članka 6. Odluke u iznosu od 3.790.695,23 kn / 503.111,72 EUR-a smanjuje se za iznos od 300.000,00 kn / 39.816,84 eura na teret općih prihoda i primitaka zbog isknjiženja vlasničkog udjela u trgovačkom društvu KD Jelen d.o.o. koje je brisano iz sudskog registra Trgovačkog suda u Rijeci uslijed okončanja stečajnog postupka.

**Članak 5.**

Novi preostali višak prihoda iz članka 4. ove Odluke raspoloživ u sljedećem razdoblju, u iznosu od 3.490.695,23 kn / 463.294,88 eura rasporedit će se po izvorima financiranja na pozicije rashoda i izdataka po pojedinim programima i aktivnostima prilikom donošenja prvih izmjena i dopuna Proračuna Općine Jelenje, sukladno Zakonu o proračunu, kako slijedi:

|  |  |  |  |  |
| --- | --- | --- | --- | --- |
| **ŠIFRA** | **IZVOR** | **IZNOS u eurima** | **NAMJENA** | **IZNOS u eurima** |
| 41 | Građenje komunalne infrastrukture | 88.783,34 | Ceste  | 78.783,34 |
| Izgradnju javne zelene površine - Ciklopark Rastočine | 10.000,00 |
| 42 | Održavanje komunalne infrastrukture | 3.746,28 | Usluge tekućeg i investicijskog održavanja nerazvrstanih cesta i drugih javnih površina. | 3.746,28 |
| 1 | Opći prihodi i primici  | 232.661,77 | Sufinanciranje dječjeg vrtića, subvencije prema KD Autotrolej (prema Odluci Skupštine društva) i ostale rashode nužne za obavljanje poslova iz redovne djelatnosti Općine | 232.661,77 |
| 3 | Vlastitih sredstava  | 133.130,94 | Za projekte koje će se financirati kroz fondove gdje Općina u fazi apliciranja mora osigurati vlastita sredstva i druge rashode koje se financiraju iz drugih izvora | 133.130,94 |
| 53 | Pomoći - poticajne mjere | 12.105,08 | Na novo planirane projekte u 2023.g. | 12.105,08 |
| 45 | Zaštita i očuvanje kulturnih dobara | 105,46 | Pokriti će se iz naknade za korištenje nefinancijske imovine (spomenička renta i sl.) | 105,46 |
| 47 | Naknada za razvoj | 11.769,99 | Pokriti će se prihodima iz razvojnih sredstava i ostalih nespomenutih prihoda | 11.769,99 |
| 44 | Naknada za zadržavanje nezakonito izgrađenih zgrada | 4.742,92 | Za prostorne planove | 4.742,92 |
| **UKUPNO** | **463.294,88** |  | **463.294,88** |

**Članak 6.**

Ova Odluka objavit će se u „Službenim novinama Općine Jelenje“ i stupa na snagu osmog dana od dana objave.

KLASA: 024-04/23-01/4

URBROJ:2170-20-03-03/09-23-10

Dražice, 14. lipnja 2023.

OPĆINSKO VIJEĆE OPĆINE JELENJE

PREDSJEDNICA

Izabela Nemaz